stanford-oval/wikipedia huggingface dataset:
บุคคลที่เสียชีวิตในปี พ.ศ. 2539
ดูเพิ่ม

บุคคลที่เสียชีวิตในปี พ.ศ. 2540
บุคคลที่เสียชีวิตในปี พ.ศ. 2538
บุคคลที่เสียชีวิตในปี พ.ศ. 2537
บุคคลที่เสียชีวิตในปี พ.ศ. 2536
บุคคลที่เสียชีวิตในปี พ.ศ. 2535
บุคคลที่เสียชีวิตในปี พ.ศ. 2534
บุคคลที่เสียชีวิตในปี พ.ศ. 2533
บุคคลที่เสียชีวิตในปี พ.ศ. 2532
บุคคลที่เสียชีวิตในปี พ.ศ. 2531
ขอฆ่าด้วยปราณี

| You Don't Know Jack ขอฆ่าด้วยปราณี |
| --- | --- |
เขียนโดย: อดัม เมเซอร์
กำกับโดย: แบร์รี เลวินสัน
แสดงนำ: อัล ปาชิโน แดนนี ฮัสตัน ซูซาน ซาแรนดอน จอห์น กูดแมน เบรนดา แวคคาโร
ผู้ประพันธ์ดนตรีแก่นเรื่อง: มาร์เซโล ซาร์วอส
ประเทศแหล่งกำเนิด: สหรัฐอเมริกา​
ภาษาต้นฉบับ: อังกฤษ​
การผลิต
ผู้อำนวยการสร้าง: สก็อต เฟอร์กูสัน ลิเดีย ดีน สตีฟ ลี โจนส์
ผู้กำกับภาพ: Eigil Bryld
ผู้ลำดับภาพ: Aaron Yanes
ความยาวตอน: 134 นาที
บริษัทผู้ผลิต: บี โฮลเดอร์ โปรดักชัน
งบประมาณ: 18 ล้านดอลลาร์สหรัฐ
ออกอากาศ
เครือข่าย: เอชบีโอ
ออกอากาศ: 24 เมษายน ค.ศ. 2010 (2010-04-24)
ขอฆ่าด้วยปราณี (อังกฤษ: You Don't Know Jack​)​ หรือ การุณยฆาต มาตรวัดความเป็นคน เป็นภาพยนตร์ชีวประวัติทางโทรทัศน์ ในปี 2010 เขียนบทภาพยนตร์โดย อดัม เมเซอร์ กำกับการแสดงโดยแบร์รี เลวินสัน นำแสดงโดยอัล ปาชิโน, ซูซาน ซาแรนดอน, จอห์น กูดแมน และ เบรนดา แวคคาโร โดยการเขียนบทภาพยนตร์ส่วนใหญ่ของเรื่องอิงจากหนังสือ Between the ​Dying and the Dead: Dr. Jack Kevorkian's Life and the Battle to Legalize Euthanasia​ โดย นีล นิโคล และ แฮร์รี ไวลี
ภาพยนตร์เรื่องนี้เป็นการบอกเล่าเรื่องราวของ ​ดร.มูรัด ยาค็อบ เควอร์เคียน​ หรือ ​แจ็ก เควอร์เคียน​ (นำแสดงโดย อัล ปาชิโน) ​พยาธิแพทย์​ชาวอเมริกันเชื้อสายอาร์มีเนีย​ ผู้พยายามต่อสู้เรียกร้องสิทธิของผู้ป่วยระยะสุดท้ายและผู้พิการในการทำการุณยฆาตเพื่อให้พ้นจากความทรมานและความเจ็บปวดในรัฐมิชิแกน ด้วยอุปนิสัยในการพูดและการแสดงออกที่ตรงไปตรงมาทำให้เขามีฉายาที่สื่อมวลชนตั้งให้ว่า "Dr. Death" โดยเขามีผู้ช่วยส่วนตัวในการทำการุณยฆาตคือน้องสาวของเขา มาร์โก (แสดงโดยเบรนดา วัคคาโร)​ รวมถึงได้รับการสนับสนุนจากเพื่อนสนิทของเขาที่เป็นนักเทคนิคการแพทย์​อย่าง นีล นิโคล (แสดงโดย จอห์น กูดแมน​)​ และ เจเนท กู้ด (แสดงโดย ซูซาน ซาแรนดอน​)​ โดย ดร.แจ็ก เควอร์เคียน ได้ทำการุณยฆาตให้ผู้ป่วยที่มีการร้องขออย่างเป็นทางการรวมทั้งสิ้น 130 คน
เนื่องด้วยในช่วงเวลาดังกล่าวการทำการุณยฆาตยังไม่เป็นที่ยอมรับและมีข้อโต้เถียงถึงจริยธรรมของแพทย์ที่มีหน้าที่ต้องรักษาผู้ป่วยรวมถึงขัดต่อหลักศาสนา ทำให้เขาถูกฟ้องเป็นจำเลยในข้อหาฆาตกรรมแต่เขาก็ชนะคดีในชั้นศาลทุกครั้ง เพราะในการจบชีวิตผู้ป่วยแต่ละรายนั้นเขาจะให้ผู้ป่วยเป็นคนลงมือด้วยตนเอง ส่วนตัวเขาจะทำหน้าที่ให้คำปรึกษารวมทั้งจัดหาและเตรียมอุปกรณ์เอาไว้ให้ ทำให้ศาลตัดสินว่าเป็นการฆ่าตัวตายของผู้ป่วย จนกระทั่งในการทำการุณยฆาตตามคำขอของผู้ป่วยรายสุดท้ายของเขา ด้วยความที่เขาต้องการนำประเด็นเรื่องสิทธิในการเลือกที่จะจบชีวิตตนเองของผู้ป่วยระยะสุดท้ายเพื่อให้พ้นจากความทรมานขึ้นสู่ศาลสูง เขาจึงตัดสินใจฉีดยาให้กับผู้ป่วยด้วยมือตนเอง แม้จะรู้ว่าการกระทำดังกล่าวอาจทำให้เขาต้องติดคุกก็ตาม
หลังจากภาพยนตร์เรื่องนี้ออกอากาศทางโทรทัศน์ก็ได้รับคำวิจารณ์เชิงบวกจากนักวิจารณ์ภาพยนตร์อย่างมาก โดยเฉพาะกับการแสดงของ อัล ปาชิโน ที่รับบทเป็น ดร.แจ็ก เควอร์เคียน ทำให้เขาได้รับรางวัลลูกโลกทองคำ, รางวัลไพรม์ไทม์เอมมี​และรางวัลสมาคมนักแสดงภาพยนตร์และโทรทัศน์และได้คะแนนถึง 91% จากรอตเทนโทเมโทส์​
ในประเทศไทย ภาพยนตร์ทางโทรทัศน์เรื่องนี้ถูกนำมาเผยแพร่และจัดจำหน่ายเป็นครั้งแรกในรูปแบบดีวีดีโดย แคททาลิสท์ อัลลายแอนซ์ (ประเทศไทย) จำกัด ในชื่อ ขอฆ่าด้วยปราณี และมีการเผยแพร่ผ่านระบบสตรีมมิงทางเอชบีโอในชื่อ การุณยฆาต มาตรวัดความเป็นคน
การสละตำแหน่งพระสันตะปาปา

การสละตำแหน่งพระสันตะปาปา (อังกฤษ: papal resignation) เป็นการที่พระสันตะปาปาแห่งคริสตจักรโรมันคาทอลิกทรงลาออกจากตำแหน่งด้วยความสมัครพระทัย เนื่องจากตามปรกติแล้วพระสันตะปาปาทรงอยู่ในตำแหน่งจนกว่าจะสิ้นพระชนม์ จึงไม่บ่อยนักที่พระสันตะปาปาจะทรงสละตำแหน่ง ในประวัติศาสตร์มีพระสันตะปาปาเพียงห้าพระองค์เท่านั้นที่ทรงสละตำแหน่ง ทั้งห้าครั้งเกิดขึ้นในช่วงคริสต์ศตวรรษที่ 11 และ 15 แต่มีข้อโต้แย้งว่า สี่ครั้งแรกเกิดขึ้นระหว่างคริสต์ศตวรรษที่ 3 ถึง 11 สมเด็จพระสันตะปาปาเบเนดิกต์ที่ 16 พระสันตะปาปาพระองค์ปัจจุบัน ได้ทรงประกาศว่า จะทรงสละตำแหน่งโดยให้มีผลตั้งแต่วันที่ 28 กุมภาพันธ์ ค.ศ. 2013 ทั้งนี้ พระสันตะปาปาที่ทรงสละตำแหน่งเป็นพระองค์ก่อนหน้า คือ สมเด็จพระสันตะปาปาเกรกอรีที่ 12 เมื่อ ค.ศ. 1415
คำว่า "สละบัลลังก์" (abdication) นั้น แม้นิยมใช้กันในทางสนทนา แต่ไม่ใช่ในเอกสารราชการของพระศาสนจักร
วิธีสละตำแหน่ง

ประมวลกฎหมายพระศาสนจักรฝ่ายโรมันคาทอลิกบัญญัติถึงการสละตำแหน่งพระสันตะปาปาไว้ในข้อ 332 วรรค 2 ว่า
"หากเกิดกรณีที่พระสันตะปาปาสละตำแหน่งของท่าน เพื่อให้การสละตำแหน่งมีผล ต้องให้การสละตำแหน่งนั้นเป็นไปอย่างอิสระ และต้องแสดงเจตจำนงนี้อย่างถูกต้อง โดยไม่จำเป็นให้ผู้ใดยอมรับการสละตำแหน่งดังกล่าว"
"If it should happen that the Roman Pontiff resigns his office (munus), it is required for validity that he make the resignation freely and that it be duly manifested, but not that it be accepted by anyone"
รายพระนามสมเด็จพระสันตะปาปาที่ทรงสละตำแหน่ง > นอกสารบบ (Apocryphal)

สมเด็จพระสันตะปาปาปอนเทียน ทรงสละตำแหน่งเมื่อวันที่ 28 กันยายน ค.ศ. 235
สมเด็จพระสันตะปาปามาร์เซลลินุส ทรงสละตำแหน่งเมื่อวันที่ 1 เมษายน ค.ศ. 304
สมเด็จพระสันตะปาปาลิเบอริอุส ทรงสละตำแหน่งเมื่อวันที่ 24 กันยายน ค.ศ. 366
สมเด็จพระสันตะปาปาจอห์นที่ 18 ทรงสละตำแหน่งเมื่อเดือนกรกฎาคม 1099
สมเด็จพระสันตะปาปาซิลเวสเตอร์ที่ 3 ทรงสละตำแหน่งเมื่อวันที่ 10 กุมภาพันธ์ 1045
รายพระนามสมเด็จพระสันตะปาปาที่ทรงสละตำแหน่ง > ก่อนสารบบ (Pre-canonical)

สมเด็จพระสันตะปาปาเบเนดิกต์ที่ 5 ทรงสละตำแหน่งเมื่อวันที่ 23 มิถุนายน ค.ศ. 964
สมเด็จพระสันตะปาปาเบเนดิกต์ที่ 9 ทรงสละตำแหน่ง 3 ครั้ง
ครั้งที่ 1 เมื่อเดือนกันยายน 1044
ครั้งที่ 2 เมื่อเดือนพฤษภาคม 1045
ครั้งที่ 3 เมื่อเดือนกรกฎาคม 1048
สมเด็จพระสันตะปาปาเกรกอรีที่ 6 ทรงสละตำแหน่งเมื่อวันที่ 20 ธันวาคม 1046
รายพระนามสมเด็จพระสันตะปาปาที่ทรงสละตำแหน่ง > ในสารบบ (Canonical)

สมเด็จพระสันตะปาปาเซเลสทีนที่ 5 ทรงสละตำแหน่งเมื่อวันที่ 13 ธันวาคม 1294
สมเด็จพระสันตะปาปาเกรกอรีที่ 12 ทรงสละตำแหน่งเมื่อวันที่ 4 กรกฎาคม 1415
สมเด็จพระสันตะปาปาเบเนดิกต์ที่ 16 ทรงสละตำแหน่งเมื่อวันที่ 28 กุมภาพันธ์ 2013
ขบวนการราสตาฟารี

ขบวนการราสตาฟารี (อังกฤษ: Rastafari) หรือเรียกโดยย่อว่า ราสตา (อังกฤษ: Rasta) เป็นขบวนการเชิงศาสนาประเภทเอกเทวนิยม (นับถือพระเจ้าองค์เดียว) โดยนับถือ สมเด็จพระจักรพรรดิเฮลี เซลาสซีที่ 1 แห่งเอธิโอเปีย เสมือนพระเจ้าในร่างมนุษย์
ดูเพิ่ม

บ็อบ มาร์เลย์
ขอบฟ้าเหตุการณ์

ตามทฤษฎีสัมพัทธภาพทั่วไป ขอบฟ้าเหตุการณ์ (อังกฤษ: event horizon) คือขอบเขตของปริภูมิ-เวลา ซึ่งโดยมากมักเป็นพื้นที่โดยรอบหลุมดำ ที่ซึ่งเหตุการณ์ต่าง ๆ ไม่อาจส่งออกมาถึงผู้สังเกตการณ์ภายนอกได้ แสงที่แผ่ออกมาจากภายในขอบฟ้าเหตุการณ์จะไม่มีวันเดินทางมาถึงผู้สังเกต และวัตถุใด ๆ ที่ล่วงผ่านขอบฟ้าเหตุการณ์ไปจากฝั่งของผู้สังเกต จะมีสภาวะที่ช้าลงและดูเหมือนจะไม่สามารถข้ามผ่านขอบฟ้าเหตุการณ์ไปได้ ภาพที่เห็นจะเกิดภาวะการเคลื่อนไปทางแดงมากยิ่งขึ้นเรื่อย ๆ เมื่อเวลาผ่านไป อย่างไรก็ดีวัตถุที่เคลื่อนที่นั้นจะไม่รู้สึกถึงความแตกต่าง และอันที่จริงได้ข้ามผ่านขอบฟ้าเหตุการณ์ไปแล้วในระยะเวลาที่แน่นอนขนาดหนึ่ง
มีขอบฟ้าเหตุการณ์ที่พิเศษอยู่หลายประเภท รวมถึงชนิดที่แตกต่างไปโดยสิ้นเชิงเช่นที่พบรอบ ๆ หลุมดำ ส่วนขอบฟ้าเหตุการณ์อื่น ๆ ที่ไม่เหมือนใครก็รวมไปถึง ขอบฟ้าเคาชีและคิลลิง (Cauchy and Killing horizon), ทรงกลมโฟตอน และเออร์โกสเฟียร์ จากทฤษฎี Reissner-Nordström solution, ขอบฟ้าอนุภาคและขอบฟ้าจักรวาลวิทยา ในวิชาจักรวาลวิทยา เป็นต้น
ขอบเขตภาพ

ขอบเขตภาพ
หรือ ขอบเขตการเห็น
(อังกฤษ: field of view ตัวย่อ FoV)
เป็นขอบเขตของโลกที่ระบบการเห็นสามารถรับรู้ได้ในขณะใดขณะหนึ่ง
ในกรณีของกล้องหรือตัวรับรู้มันจะเป็นมุมตัน (solid angle) ในช่วงที่เครื่องตรวจจับไวต่อคลื่นแม่เหล็กไฟฟ้า เช่น แสง
ขอบเขตภาพในแนวนอน  = ระนาบแนวขวาง  = ขอบเขตภาพในแนวนอน  = กลางภาพ
ขอบเขตภาพในแนวตั้ง  = ขอบเขตภาพในแนวตั้ง
ภาพปริทัศน์ 360 องศาของทางช้างเผือกที่หน่วยกล้องโทรทรรศน์ใหญ่มาก (Very Large Telescope) ขององค์กรหอดูดาวยุโรปใต้ (European Southern Observatory) ซึ่งแสดงขอบเขตภาพทั้งหมดภายในรูปเดียว (entire field of view) โดยทั่วไปแล้ว คนดูท้องฟ้าจะเห็นทางช้างเผือกเป็นทางโค้งดาวฤกษ์ทอดเป็นแนวยาว แต่ถ้าขอบเขตภาพทั้งหมดจับรวมลงในภาพเดียว ทางโค้งที่ว่านี้จะปรากฏเป็นทางดาวฤกษ์สองทางที่ดูเหมือนตกลงเหมือนน้ำตก
↑  "field of view", ศัพท์บัญญัติอังกฤษ-ไทย, ไทย-อังกฤษ ฉบับราชบัณฑิตยสถาน (คอมพิวเตอร์) รุ่น ๑.๑ ฉบับ ๒๕๔๕, (แผนที่) ขอบเขตภาพ
↑  "Cascading Milky Way". ESO Picture of the Week. สืบค้นเมื่อ 2012-06-11.[ลิงก์เสีย]
ของแข็ง

ของแข็ง (อังกฤษ: solid) เป็นสถานะหนึ่งในสี่ของสถานะพื้นฐานของสสาร (สถานะอื่นได้แก่ ของเหลว แก๊ส พลาสมา) ซึ่งมีลักษณะที่สามารถทนและต้านทานต่อการเปลี่ยนแปลงรูปร่างหรือปริมาตร แตกต่างกับของเหลว วัตถุที่เป็นของแข็งไม่สามารถไหลได้และไม่เปลี่ยนแปลงรูปร่างและปริมาตรไปตามภาชนะที่บรรจุ อะตอมภายในโมเลกุลของของแข็งอยู่ชิดกันมากและมีแรงยึดเหนี่ยวระหว่างอนุภาคที่หนาแน่นกับอนุภาคอื่น ๆ
สาขาของฟิสิกส์มีสาขาหนึ่งที่มีเพื่อศึกษาของแข็งโดยเฉพาะ เรียกว่าฟิสิกส์ของแข็งและมันยังเป็นสาขาหลักของฟิสิกส์สสารอัดแน่น (ซึ่งจะมีการศึกษาเกี่ยวกับของเหลวรวมอยู่ด้วย)
ของแข็งที่มีความหนาแน่นน้อยที่สุดในโลกคือ ซิลิกานาโนโฟม (silica nanofoam) มีความหนาแน่นประมาณ 1 มิลลิกรัมต่อลูกบาศก์เซนติเมตร ซึ่งน้อยกว่าความหนาแน่นของอากาศ เป็นผลิตภัณฑ์ของแอโรเจล (aerogel) ที่ดูดอากาศออก
ขบวนการเอกราชอินเดีย

หน้าหนึ่งหนังสือพิมพ์ฮินดูสถานไตมส์ตีพิมพ์ข่าวการได้รับเอกราชของอินเดีย
ขบวนการเอกราชอินเดีย (อังกฤษ: Indian Independence Movement) เป็นระลอกของเหตุการณ์ทางประวัติศาสตร์ที่มีเป้าหมายสูงสุดเพื่อให้การปกครองอินเดียของอังกฤษสิ้นสุดลง ขบวนการนี้เริ่มมีตั้งแต่ปี 1857 ถึง 1947
ขบวนการปฏิวัติเพื่อเอกราชอินเดียระดับชาติครั้งแรกเริ่มมีขึ้นในเบงกอล ละต่อมาได้ฝังรากลึกในพรรคคองเกรสอินเดียที่พึ่งตั้งใหม่ และประกอบด้วยผู้นำคนสำคัญที่ต้องการเพียงสิทธิพื้นฐานเพื่อมีส่วนร่วมในบริการพลเมืองอินเดียในยุคอังกฤษปกครองเช่นเดียวกับสิทธิอื่น ๆ (ส่วนมากเกี่ยวกับเศรษฐกิจ) ให้กับชาวอินเดีย ช่วงต้นศตวรรษที่ 20 ได้เริ่มมีความพยายามสุดโต่งในการปกครองตนเองของอินเดีย เช่น ระบอบปกครองโดยคนสามคน (triumvirate) ลาล พาล ปาล, เอาโรพินโท โฆษ แลพ วี.โอ. จินทพรัม ปิลไล
ช่วงท้าย ๆ ของขบวนการในช่วงทศวรรษ 1920 เป็นต้นมามีลักษณะสำคัญตามรูปแบบที่พรรคคองเกรสได้ประยุกต์ใช้นโยบายของมหาตมะ คานธีในการไม่ใช้ความรุนแรง และ การดื้อแพ่ง ไปจนถึงแคมเปญอื่น ๆ นักชาตินิยมเช่นสุภาษ จันทร โพส, ภคัต สิงห์, พฆา ชติน, สูรยะ เสนเลือกใช้แนวคิดการปฏิวัติแบบมีกองกำลัง (armed revolution) เพื่อให้ได้มาซึ่งการปกครองตนเอง กวีและนักเขียนเช่นรพินทรนาถ ฐากุร, สุพรมันยา ภารตี, บันกิม จันทระ จัตโตปัธยาย และ กาซี นาซรูล อิสลาส ได้ใช้วรรณกรรม บทกวี และการพูด เพื่อสร้างความรับรู้ในหมู่ประชาชน นักสตรีนิยมเช่นสโรชินี ไนฑู, ปริติลตา วัทเททาร์, เบกุม โรเกยา สนับสนุนการปลดแอกสตรีอินเดียและส่งเสริมการมีส่วนร่วมของสตรีในขบวนการและการเมือง และบี.อาร์. อามเพฑกร ถือเป็นผู้นำสำคัญในการนำอินเดียผ่านพ้นการแบ่งชนชั้นซึ่งช่วยรวมพลังในการเรียกร้องเอกราช ในช่วงสงครามโลกครั้งที่สองถือเป็นจุดสูงสุดหนึ่งจากทั้งขบวนการควิตอินเดียนำโดยพรรคคองเกรสและขบวนการกองทัพแห่งชาติอินเดียนำโดยสุภาษ จันทระ โพส และโดยความช่วยเหลือของญี่ปุ่น
ท้ายที่สุด ความพยายามและขบวนการย่อยมากมายได้นำไปสู่รัฐบัญญัติเอกราชอินเดีย ค.ศ. 1947 และการเป็นขาติอินเดียโดยชอบด้วยกฎหมายในวันที่ 26 มกราคม 1950 ที่ประกาศใช้รัฐธรรมนูญอินเดียซึ่งได้จัดตั้งสาธารณรัฐอินเดีย ตามด้วยในปี 1956 ที่ซึ่งปากีสถานได้ประกาศใช้รัฐธรรมนูญของตนเอง และในปี 1971 ที่ซึ่งปากีสถานตะวันออกประกาศเอกราชเป็นประเทศบังกลาเทศ
แหล่งข้อมูลอื่น

วิกิคำคม มีคำคมที่กล่าวโดย หรือเกี่ยวกับ ขบวนการเอกราชอินเดีย
เก็บถาวร 2020-11-17 ที่ เวย์แบ็กแมชชีน รายชื่อผู้ต่อสู้เพื่อเอกราชของอินเดีย]
แม่แบบ:Indian independence movement
ขั้นตอนวิธีการค้นหา

ขั้นตอนวิธีการสืบค้น (อังกฤษ: search algorithm) เป็นขั้นตอนวิธีสำหรับการค้นหารายการที่มีคุณสมบัติตามระบุจากรายการทั้งหมด รายการที่ต้องการอาจเก็บเป็นเอกเทศเช่น ระเบียน (records) ในฐานข้อมูล หรืออาจเป็นอิลีเมนต์ของพื้นที่การค้นหาที่นิยามโดยสูตรคณิตศาสตร์หรือกระบวนการ เช่นรากของสมการที่มีตัวแปรเป็นเลขจำนวนเต็ม หรือทั้งสองวิธีรวมกัน เช่น วงจรแฮมิโตเนียนของกราฟ เป็นต้น
ขบวนการเอกราชเตอร์กิสถานตะวันออก

ธงของสาธารณรัฐเตอร์กิสถานตะวันออก ใช้ใน established เก็บถาวร 2008-04-21 ที่ เวย์แบ็กแมชชีน กัชคาร์, จีน เมื่อ พ.ศ. 2476
ขบวนการเอกราชเตอร์กิสถานตะวันออก (อังกฤษ: East Turkistan Independence Movement) เป็นคำกว้าง ๆ ที่ใช้เรียกกลุ่มที่เรียกร้องเอกราชในเขตปกครองซินเจียงในจีน ซึ่งเป็นดินแดนที่ขบวนการเหล่านี้เรียกว่า เตอร์กิสถานตะวันออก กลุ่มเหล่านี้ได้รับการสนับสนุนจากโลกอิสลามและรัสเซีย มีทั้งกลุ่มที่อิงและไม่อิงศาสนา กลุ่มที่อิงศาสนามักได้รับการสนับสนุนจากฏอลิบานในอัฟกานิสถานหรืออิหร่าน
ในหลายกรณี มีกลุ่มที่ให้ความสำคัญกับชาวอุยกูร์ที่เป็นมุสลิม โดยไม่ให้ความสำคัญกับชนกลุ่มน้อยที่ไม่ใช่มุสลิม เช่น ชาวฮั่น ชาวทิเบต และมักใช้คำอุยกูริสถานเพื่อให้เป็นรัฐสำหรับชาวอุยกูร์ กลุ่มนี้มักเป็นพันธมิตรของสหภาพโซเวียตมาก่อน และมีผู้นำบางส่วนอยู่ในรัสเซีย คาซัคสถาน และคีร์กีซสถาน ซึ่งกลุ่มนี้จะถือว่ากลุ่มชาติพันธุ์อื่นเป็นชนส่วนน้อย
อย่างไรก็ตามมีหลายกลุ่มที่สนับสนุนทังแนวคิดการเป็นรัฐอิสลามและรัฐเตอร์กิสถานแห่งซินเจียง การจัดตั้งสาธารณรัฐเตอร์กิสถานตะวันออกเป็นตัวอย่างที่ดี แนวคิดที่แตกต่างกันทำให้เกิดความแตกแยกภายในองค์กร
แหล่งข้อมูลอื่น

Uyghur American Association
Uyghur Human Rights Project
World Uyghur Congress เก็บถาวร 2014-05-28 ที่ เวย์แบ็กแมชชีน
The Turkistan Newsletter
The Uyghur Information Agency เก็บถาวร 2004-02-01 ที่ เวย์แบ็กแมชชีน
East Turkistan Information Center
East Turkistan National Freedom Center เก็บถาวร 2020-07-30 ที่ เวย์แบ็กแมชชีน
Swedish Uygur Committe เก็บถาวร 2008-05-23 ที่ เวย์แบ็กแมชชีน
Terrorism - In the Spotlight: ETIM
US Treasury Dept. on Addition of ETIM to Terrorist List เก็บถาวร 2006-02-21 ที่ เวย์แบ็กแมชชีน
BBC News - China 'foils Olympic terror plot'
ขนมปังกรอบไดเจสทีฟ

ขนมปังกรอบไดเจสทีฟ (อังกฤษ: Digestive Biscuit) คือขนมปังกรอบหรือคุกกี้กึ่งหวานชนิดหนึ่ง เป็นที่นิยมในสหราชอาณาจักร ไอร์แลนด์ กรีซ และประเทศที่มีฐานะปานกลางอื่นๆ ชื่อ ไดเจสทีฟ ที่มีความหมายว่าช่วยย่อยนั้น มีที่มาจากความเชื่อเมื่อแรกผลิตที่ว่าการใช้โซเดียมไบคาร์บอเนตทำให้ขนมปังกรอบมีคุณสมบัติลดกรดในกระเพาะได้
ประวัติ

ขนมปังกรอบไดเจสทีฟถูกคิดค้นขึ้นที่เอดินเบอระ โดย McVitie's ในปีค.ศ. 1892 ผู้ที่คิดค้นมีชื่อว่าอเล็กซานเดอร์ กรันท์ (Alexander Grant)
ขนมปังกรอบชนิดนี้ถูกโฆษณาว่ามีส่วนช่วยในการย่อยอาหาร แต่ผลการวิจัยในช่วงหลังได้สรุปว่าที่โฆษณานั้นไม่เป็นความจริงแต่อย่างใด[ต้องการอ้างอิง] แต่ทั้งที่มีข่าวลือว่าเมื่อมีผลวิจัยออกมาเช่นนี้แล้ว การที่ขนมปังกรอบชนิดนี้ยังใช้ชื่อ ไดเจสทีฟ ในการวางขายที่สหรัฐอเมริกานั้นเป็นเรื่องผิดกฎหมาย ขนมปังกรอบไดเจสทีฟก็ยังมีจำหน่ายทั่วไปบนชั้นสินค้านำเข้าในร้านชำและสั่งทางไปรษณีย์
และปัจจุบันนี้ "เดอะ ออริจินัล ไดเจสทีฟ" ก็ยังคงเป็นบริษัทขนมปังกรอบที่ใหญ่ที่สุดเป็นอันดับเก้าในสหราชอาณาจักร
การบริโภค

ขนมปังไดเจสทีฟมักนิยมรับประทานคู่กับชาหรือกาแฟ บ่อยครั้งจะทานโดยจุ่มขนมปังลงไปในชาก่อนแล้วรีบทานโดยเร็วก่อนที่ขนมปังกรอบจะยุ่ย
นอกจากนี้ ขนมปังไดเจสทีฟยังเป็นที่นิยามในการนำไปทำฐานของชีสเค้กและนำมากรุแทนแป้งพาย
ในปีหนึ่ง เฉพาะที่สหราชอาณาจักรเพียงที่เดียว ขนมปังกรอบมียอดขายรวมสูงถึง 35 ล้านปอนด์ ซึ่งก็หมายความว่า ชาวอังกฤษซื้อขนมปังกรอบไดเจสทีฟปีละ 71 ล้านถุง และรับประทานขนมปังกรอบไดเจสทีฟวันละ 52 แผ่น
วัตถุดิบที่คล้ายคลึงกัน

โดยทั่วไปแล้ว หากไม่ได้อาศัยอยู่ในสหราชอาณาจักรหรือหาขนมปังกรอบไดเจสทีฟไม่ได้ จะใช้ขนมปังกรอบเกรแฮม (Graham crackers) แทน
ขอบตาม้วนเข้า

| ขอบตาม้วนเข้า |
| --- | --- |

ขอบตาม้วนเข้าและขนตาเกเข้าอันมีสาเหตุจากโรคริดสีดวงตา
สาขาวิชา: เวชพันธุศาสตร์
ขอบตาม้วนเข้า (อังกฤษ: entropion) เป็นภาวะทางการแพทย์ซึ่งหนังตา (ปกติเป็นหนังตาล่าง) ม้วนเข้าใน ก่อให้เกิดความไม่สบายอย่างมาก เพราะขนตาจะไปถูกกับกระจกตาอย่างต่อเนื่องทำให้เกิดความระคายเคือง ปกติขอบตาม้วนเข้าเกิดจากปัจจัยทางกรรมพันธุ์ ขอบตาม้วนเข้ายังสามารถทำให้เกิดอาการปวดตาได้ (นำไปสู่การทำให้ตนเองบาดเจ็บ แผลเป็นของหนังตา และความเสียหายของประสาท) หนังตาบนหรือล่างสามารถเกี่ยวข้องได้ และอาจเป็นได้ตาเดียวหรือสองตาก็ได้ การติดเชื้อโรคริดสีดวงตาซ้ำ ๆ อาจทำให้เกิดแผลเปเ็นของหนังตาด้านใน ซึ่งอาจทำให้เกิดขอบตาม้วนเข้า ในผู้ป่วยมนุษย์ ภาวะนี้เกิดบ่อยสุดในผู้มีอายุตั้งแต่ 60 ปีขึ้นไป
ราชอาณาจักรยูโกสลาเวีย
ประวัติศาสตร์ > เผด็จการ 6 มกราคม

ในวันที่ 6 มกราคม 1929 กษัตริย์อเล็กซานเดอร์ทรงยกเลิกรัฐธรรมนูญ ระงับรัฐสภา และนำระบอบเผด็จการส่วนบุคคลมาใช้เป็นข้ออ้าง (รู้จักกันในชื่อ "เผด็จการ 6 มกราคม", Šestosiječanjska diktatura, Šestojanuarska diktatura) โดยมีจุดมุ่งหมาย ในการก่อตั้งอุดมการณ์ยูโกสลาเวียและยูโกสลาเวียหนึ่งชาติ เขาเปลี่ยนชื่อประเทศเป็น "ราชอาณาจักรยูโกสลาเวีย" และเปลี่ยนการแบ่งแยกภายในจาก 33 แคว้นเป็นบาโนวินาใหม่ 9 แห่งในวันที่ 3 ตุลาคม การตัดสินใจครั้งนี้เกิดขึ้นหลังจากข้อเสนอของเอกอัครราชทูตอังกฤษที่จะกระจายอำนาจในประเทศให้ดีขึ้น โดยมีต้นแบบมาจากเชคโกสโลวาเกีย[34] ในไม่ช้าก็มีการจัดตั้งศาลเพื่อการคุ้มครองแห่งรัฐเพื่อทำหน้าที่เป็นเครื่องมือของรัฐบาลใหม่ในการปราบปรามผู้เห็นต่าง นักการเมืองฝ่ายค้าน วลาดโก มาเชค และ สเวโตซาร์ ปรีบิเชวิช ถูกศาลจับกุมภายใต้ข้อหา ต่อมา ปรีบิเชวิช ถูกเนรเทศในขณะที่ในช่วงทศวรรษที่ 1930 มาเชคจะกลายเป็นผู้นำของกลุ่มฝ่ายค้านทั้งหมด
ทันทีหลังจากมีการประกาศการปกครองแบบเผด็จการ นายอันเต พาเวลิช รองผู้อำนวยการชาวโครเอเชียได้ออกจากประเทศเพื่อเนรเทศ ปีต่อ ๆ มา พาเวลิช ทำงานเพื่อจัดตั้งองค์กรปฏิวัติอูสตาเชซึ่งเป็นพันธมิตรกับ Internal Macedonian Revolutionary Organization (IMRO) เพื่อต่อต้านรัฐ
ในปี 1931 กษัตริย์อเล็กซานเดอร์ประกาศใช้รัฐธรรมนูญฉบับใหม่ซึ่งทำให้อำนาจบริหารเป็นของขวัญจากกษัตริย์ การเลือกตั้งจะต้องมาจากการลงคะแนนเสียงของชายสากล บทบัญญัติสำหรับการลงคะแนนลับถูกยกเลิก และการกดดันให้พนักงานของรัฐลงคะแนนเสียงให้พรรคที่ปกครองจะต้องเป็นส่วนหนึ่งของการเลือกตั้งทั้งหมดที่จัดขึ้นภายใต้รัฐธรรมนูญของอเล็กซานเดอร์ ยิ่งกว่านั้น สภาสูงครึ่งหนึ่งได้รับการแต่งตั้งโดยตรงจากกษัตริย์ และกฎหมายจะกลายเป็นกฎหมายได้ก็ต่อเมื่อได้รับความเห็นชอบจากสภาใดสภาหนึ่งหากได้รับการอนุมัติจากกษัตริย์ด้วย
ในปีเดียวกันนั้นเอง มิลาน ชัฟฟ์เลย์ นักประวัติศาสตร์และต่อต้านยูโกสลาเวียชาวโครเอเชียถูกลอบสังหารที่เมืองซาเกร็บ เพื่อเป็นการตอบโต้ อัลเบิร์ต ไอน์สไตน์ และไฮน์ริช มานน์ ได้ส่งคำร้องไปยังสันนิบาตสิทธิมนุษยชนระหว่างประเทศในกรุงปารีส เพื่อประณามการฆาตกรรมดังกล่าว โดยกล่าวหารัฐบาลยูโกสลาเวีย จดหมายระบุถึง "ความโหดร้ายอันน่าสยดสยองซึ่งกำลังปฏิบัติต่อชาวโครเอเชีย" คำอุทธรณ์ดังกล่าวส่งถึง Ligue des droits de l'homme ซึ่งมีฐานอยู่ในปารีส (Human Rights League) ในจดหมายของพวกเขาไอน์สไตน์และมานน์ระบุว่ากษัตริย์อเล็กซานดาร์แห่งยูโกสลาเวียต้องรับผิดชอบต่อสถานการณ์เหล่านี้อย่างชัดเจน
การต่อต้านระบอบการปกครองใหม่ของชาวโครแอตนั้นรุนแรงและในช่วงปลายปี 1932 พรรคชาวนาโครเอเชียได้ออกแถลงการณ์ซาเกร็บซึ่งต้องการยุติอำนาจการปกครองและเผด็จการของชาวเซิร์บ รัฐบาลตอบโต้ด้วยการจำคุกฝ่ายตรงข้ามทางการเมืองหลายคน รวมทั้งวลาดโก มาเชคหัวหน้าพรรคชาวนาโครเอเชียคนใหม่ แม้จะมีมาตรการเหล่านี้ การต่อต้านเผด็จการยังคงดำเนินต่อไป โดยชาวโครแอตเรียกร้องให้มีการแก้ปัญหาในสิ่งที่เรียกว่า "คำถามของชาวโครแอต" ปลายปี 1934 กษัตริย์วางแผนที่จะปล่อยตัวมาเชกจากคุก เสนอการปฏิรูปประชาธิปไตย และพยายามหาจุดร่วมระหว่างชาวเซอร์เบียและชาวโครแอต
อย่างไรก็ตาม ในวันที่ 9 ตุลาคม 1934 กษัตริย์ถูกลอบปลงพระชนม์ที่เมืองมาร์เซย์ ประเทศฝรั่งเศส โดย เวลิชโก เคริน ชาวบัลแกเรีย (หรือที่รู้จักกันในนามแฝงของนักปฏิวัติ วลาโด เชอร์โนเซ็มสกี) นักเคลื่อนไหวของ IMRO ในการสมรู้ร่วมคิดกับผู้ลี้ภัยยูโกสลาเวียและสมาชิกหัวรุนแรงของพรรคการเมืองที่ถูกสั่งห้ามใน ความร่วมมือกับองค์กรอูสตาเชชาตินิยมสุดโต่งของโครเอเชีย
ประวัติศาสตร์ > ผู้สำเร็จราชการแห่งยูโกสลาฟ

เนื่องจากพระราชโอรสของพระเจ้าอเล็กซานเดอร์ คือเจ้าชายปีเตอร์ที่ 2 ทรงยังเป็นผู้เยาว์ สภาผู้สำเร็จราชการ 3 คนตามที่ระบุไว้ในพินัยกรรมของพระเจ้าอเล็กซานเดอร์ เข้ารับตำแหน่งและหน้าที่ของกษัตริย์องค์ใหม่ สภาถูกครอบงำโดยลูกพี่ลูกน้องคนแรกของกษัตริย์วัย 11 ปีที่ครั้งหนึ่งเคยถอดเจ้าชายพอล
ในช่วงปลายทศวรรษที่ 1930 ความตึงเครียดภายในยังคงเพิ่มขึ้น โดยชาวเซิร์บและโครแอตพยายามจัดตั้งเขตการปกครองของรัฐบาลกลางชาติพันธุ์ ต้องการ วาร์ดาร์ บาวอดินา (ภายหลังเป็นที่รู้จักในยูโกสลาเวียในชื่อ วาร์ดาร์ มาซิโดเนีย),วอยวอดีนา,มอนเตเนโกร รวมเป็นหนึ่งกับดินแดนเซอร์เบีย และโครเอเชียต้องการดัลมาเชีย และวอยวอดีนาบางส่วน ทั้งสองฝ่ายอ้างสิทธิ์ในดินแดนบอสเนียและเฮอร์เซโกวีนาในปัจจุบันซึ่งมีชาวมุสลิมบอสเนียอาศัยอยู่เช่นกัน การขยายตัวของนาซีเยอรมนีในปี พ.ศ. 2481 ทำให้เกิดแรงผลักดันใหม่ต่อความพยายามในการแก้ปัญหาเหล่านี้ และในปี 1939 เจ้าชายพอลทรงแต่งตั้ง Dragiša Cvetković เป็นนายกรัฐมนตรี โดยมีเป้าหมายเพื่อบรรลุข้อตกลงกับฝ่ายค้านโครเอเชีย ดังนั้น ในวันที่ 26 สิงหาคม 1939 วลาดโก มาเชกจึงกลายเป็นรองนายกรัฐมนตรีของยูโกสลาเวีย และมีการก่อตั้งบาโนวินาแห่งโครเอเชียขึ้นเองโดยมีรัฐสภาของตนเอง
การเปลี่ยนแปลงเหล่านี้ไม่เป็นที่พอใจของทั้งชาวเซิร์บที่เกี่ยวข้องกับสถานะของชนกลุ่มน้อยชาวเซิร์บในบาโนวีนาแห่งใหม่ของโครเอเชีย และผู้ที่ต้องการให้บอสเนียและเฮอร์เซโกวีนาเป็นดินแดนเซอร์เบียมากขึ้น หรืออุสตาเช ชาตินิยมชาวโครเอเชียที่โกรธเคืองกับการตั้งถิ่นฐานใด ๆ ที่ไม่ได้รับเอกราชอย่างเต็มที่สำหรับ โครเอเชียส่วนใหญ่รวมถึงบอสเนียและเฮอร์เซโกวีนาทั้งหมด
ประวัติศาสตร์ > การล่มสลาย

บทความหลัก: การบุกครองยูโกสลาเวีย
การยึดครองและการแบ่งแยกยูโกสลาเวียในปี ค.ศ. 1941–43
การยึดครองและการแบ่งแยกยูโกสลาเวียในปี ค.ศ. 1943–44
ด้วยความกลัวว่าจะถูกรุกรานโดยฝ่ายอักษะ ยูโกสลาเวียจึงได้ลงนามในกติกาสัญญาไตรภาคี เมื่อวันที่ 25 มีนาคม ค.ศ. 1941 โดยให้สัญญาว่าจะร่วมมือกับฝ่ายอักษะอย่างเต็มกำลัง ทำให้เกิดการประท้วงของกลุ่มต่อต้านฝ่ายอักษะภายในกรุงเบลเกรด
เมื่อวันที่ 27 มีนาคม ระบอบการปกครองของเจ้าชายพอลได้ถูกโค่นล้มจากการทำรัฐประหารโดยกองทัพ ด้วยการสนับสนุนจากสหราชอาณาจักร พระเจ้าปีเตอร์ที่ 2 ซึ่งในขณะนั้นพระองค์มีพระชนมายุ 17 พรรษา ทรงบรรลุนิติภาวะและได้รับอำนาจในการปกครอง โดยมีนายพลดูชัน ซิมอวิชดำรงตำแหน่งนายกรัฐมนตรี ราชอาณาจักรยูโกสลาเวียได้ถอนตัวจากการสนับสนุนฝ่ายอักษะแบบพฤตินัยแต่ยังไม่ละทิ้งกติกาสัญญาไตรภาคีอย่างเป็นทางการ แม้ว่าผู้ปกครองคนใหม่จะต่อต้านนาซีเยอรมนี แต่พวกเขากลัวว่า อดอล์ฟ ฮิตเลอร์ จะโจมตียูโกสลาเวีย โดยที่สหราชอาณาจักรก็ไม่สามารถช่วยเหลือได้ อย่างไรก็ตาม เมื่อวันที่ 6 เมษายน ค.ศ. 1941 ฝ่ายอักษะได้เปิดฉากรุกรานยูโกสลาเวียอย่างรวดเร็ว ทำให้บรรดาเหล่าราชวงศ์รวมทั้งเจ้าชายพอล ได้เสด็จลี้ภัยและถูกกักบริเวณที่บ้านพักในบริติชเคนยา
ราชอาณาจักรยูโกสลาเวียได้ถูกแบ่งแยกดินแดนเป็นหลายส่วนโดยฝ่ายอักษะ เยอรมนี, อิตาลี, ฮังการี, และบัลแกเรียต่างผนวกเขตแดนของยูโกสลาเวียไว้ เยอรมนีใหญ่ได้ผนวกดินแดนสโลวีเนีย อิตาลีได้จัดตั้งเขตผู้ว่าการแดลเมเชีย, ผนวกพื้นที่บางส่วนของมาซิโดเนียและคอซอวอ, มอนเตเนโกร, ทางตอนใต้ของโครเอเชีย, และพื้นที่หนึ่งในสามของสโลวีเนียตะวันตกไว้กับจักรวรรดิอิตาลี ฟาสซิสต์โครเอเชียได้รับการยอมรับในฐานะรัฐเอกราชโครเอเชีย (Nezavisna Država Hrvatska, NDH) มีการปกครองเป็นราชอาณาจักรและมีดยุกที่ 4 แห่งออสตา เป็นพระมหากษัตริย์ในนาม "สมเด็จพระราชาธิบดีโทมิสลาฟที่ 2 แห่งโครเอเชีย" ดินแดนเซอร์เบียกลายเป็นดินแดนยึที่ฝ่ายทหารของเยอรมนียึดครอง และปกครองโดยผู้บัญชาการทหารและรัฐบาลพลเรือนของเซอร์เบีย นำโดย มิลัน เนดิช เนดิชพยายามที่จะให้ได้รับการยอมรับจากเยอรมนีว่าเป็นรัฐที่สืบทอดต่อจากยูโกสลาเวีย และมีพระเจ้าปีเตอร์ที่ 2 เป็นพระมหากษัตริย์แห่งเซอร์เบีย ส่วนฮังการีได้เข้าครอบครองภูดินแดนทางตอนเหนือ
ประวัติศาสตร์ > การลี้ภัยขององค์กษัตริย์

พระเจ้าปีเตอร์ที่ 2 ซึ่งเสด็จลี้ภัยยังได้รับการยอมรับว่าเป็นกษัตริย์แห่งรัฐยูโกสลาเวียทั้งหมดโดยฝ่ายสัมพันธมิตร ตั้งแต่วันที่ 13 พฤษภาคม 1941 "กองทัพยูโกสลาเวียแห่งปิตุภูมิ" เซอร์เบียส่วนใหญ่ (Jugoslovenska vojska u otadžbini หรือ JVUO หรือ Chetniks) ต่อต้านการยึดครองยูโกสลาเวียของฝ่ายอักษะ ขบวนการต่อต้านนี้ซึ่งเป็นทั้งฝ่ายต่อต้านเยอรมันและฝ่ายต่อต้านคอมมิวนิสต์ ได้รับคำสั่งจากนายพล Draža Mihailović จอมราชาแห่งราชวงศ์ เป็นเวลานานมาแล้วที่กลุ่มเชตนิกส์ได้รับการสนับสนุนจากอังกฤษ สหรัฐอเมริกา และรัฐบาลยูโกสลาเวียที่กษัตริย์ปีเตอร์ที่ 2 พลัดถิ่น
อย่างไรก็ตาม ในช่วงสงคราม อำนาจบริหารได้เปลี่ยนไปอยู่ในมือของ ยอซีฟ บรอซ ตีโต ในปี 1943 ติโตได้ประกาศจัดตั้งสหพันธ์ประชาธิปไตยยูโกสลาเวีย (Demokratska federativna Jugoslavija) ฝ่ายสัมพันธมิตรค่อยๆ ยอมรับว่ากองกำลังของตีโตเป็นกองกำลังต่อต้านที่แข็งแกร่งกว่าในการยึดครองของเยอรมัน พวกเขาเริ่มส่งความช่วยเหลือส่วนใหญ่ไปยังพลพรรคของตีโต แทนที่จะส่งไปยังเชทนิกส์ ผู้นิยมราชวงศ์ เมื่อวันที่ 16 มิถุนายน 1944 มีการลงนามข้อตกลง ตีโต-ซุบาซิช ซึ่งรวมรัฐบาลโดยพฤตินัยและนิตินัยของยูโกสลาเวียเข้าด้วยกัน
ในช่วงต้นปี 1945 หลังจากที่เยอรมนีถูกขับไล่ออกไป ราชอาณาจักรยูโกสลาเวียได้รับการฟื้นฟูอีกครั้ง อย่างไรก็ตามอำนาจทางการเมืองที่แท้จริงอยู่ในมือของพรรคคอมมิวนิสต์ของตีโต และในวันที่ 29 พฤศจิกายน กษัตริย์ปีเตอร์ที่ 2 ถูกสภาร่างรัฐธรรมนูญแห่งยูโกสลาเวียปลดจากราชบัลลังก์และโค่นล้มสถาบันพระมหากษัตริย์ ต่อมาในวันที่ 2 ธันวาคม ทางคอมมิวนิสต์ได้อ้างสิทธิ์เหนือดินแดนยูโกสลาเวียทั้งหมดในฐานะส่วนหนึ่งของสหพันธ์ประชาธิปไตยยูโกสลาเวีย
ดูเพิ่ม

ประวัติศาสตร์เซอร์เบีย
รัฐแห่งชาวสโลวีน โครแอต และเซิร์บ
ยูโกสลาเวีย
การเฉลิมฉลองของชาวสลาฟใต้ในซาเกร็บ ระหว่างการก่อตั้ง สภาแห่งชาติ ของรัฐแห่งชาวสโลวีน โครแอต และเซิร์บ เมื่อเดือนตุลาคม ค.ศ. 1918
กองทัพเซอร์เบีย ณ จัตุรัสบาน เจลาชิช ซาเกร็บ ในปี ค.ศ. 1918
คณะผู้แทนจากสภาแห่งชาติสโลวีน โครแอต และเซิร์บ นำโดย อานเต ปาเวลิชกำลังอ่านคำปราศรัยต่อหน้าผู้สำเร็จราชการแทนพระองค์อเล็กซานเดอร์ เมื่อวันที่ 1 ธันวาคม ค.ศ. 1918
มิเฮลโล พูปิน นักฟิสิกส์และนักเคมีชาวเซอร์เบีย ผู้มีอิทธิพลต่อการตัดสินใจครั้งสุดท้ายของการประชุมสันติภาพปารีส เมื่อมีการแบ่งพรมแดนของราชอาณาจักร
ระหว่างปี ค.ศ. 1918 และ 1926 นิโคลา ปาซิช ดำรงตำแหน่งนายกรัฐมนตรียูโกสลาเวียถึงสามสมัย
ภูมิภาคของราชอาณาจักร ในปี ค.ศ. 1920–1922
เขตการปกครองของราชอาณาจักรแห่งชาวเซิร์บ โครแอต และสโลวีน
รัฐธรรมนูญวิโดฟดาน
เขตการปกครองบาวินาของยูโกสลาเวียจากทั้งหมด 9 รัฐก่อนปี 1939